Public procurement notice: Contract Notice
Published: 2024-03-08
Region: EL304
Contract type: Services
Procedure: Open procedure
CPV classification: 72224000: Project management consultancy services
Estimated value: 310000 EUR
Submission deadline: 2024-04-08
Award criteria: quality
EU fund: eu-funds

Technical requirements: Αντικείμενο του προτεινόμενου έργου αποτελεί η παροχή υπηρεσιών Συμβούλου Τεχνικής Υποστήριξης (ΣΤΥ) της ΚτΠ ΜΑΕ για την παρακολούθηση, τον συντονισμό και διαχείριση των Δράσεων Κρατικών Ενισχύσεων της Πράξης «Sub.4.9 Ενίσχυση Ψηφιακού Μετασχηματισμού Επιχειρήσεων Πολιτιστικού και Δημιουργικού Κλάδου», και σε συνέχεια των σχετικών Προσκλήσεων που θα δημοσιευθούν. 
Οι δράσεις αυτές είναι οι εξής:
1.	Χρηματοδότηση επιχειρήσεων για την ενίσχυση ψηφιακού μετασχηματισμού Επιχειρήσεων Πολιτιστικού και Δημιουργικού Κλάδου
2.	Χρηματοδότηση επιχειρήσεων για την ενίσχυση ψηφιακού μετασχηματισμού των Εκδοτικών Επιχειρήσεων
3.	Χρηματοδότηση Επιχειρήσεων για την ενίσχυση του παραγωγικού εξοπλισμού και ψηφιακού μετασχηματισμού των Χειροτεχνικών Επιχειρήσεων.
O Σύμβουλος, στο πλαίσιο της υποστήριξης για την παρακολούθηση της υλοποίησης και τη διαχείριση των παραπάνω δράσεων, θα παράσχει ενδεικτικά τις κάτωθι υπηρεσίες: 
1)	Υποστήριξη για τον συντονισμό των ενεργειών δημοσιότητας των ανωτέρω Δράσεων Κρατικών Ενισχύσεων.
2)	Υποστήριξη των στελεχών της ΚτΠ MAE για την υποδοχή αιτήσεων δικαιούχων:
α)	Γενική Διοικητική Υποστήριξη Αξιολόγησης.
β)	Υποστήριξη του Φορέα και της Επιτροπής Αξιολόγησης.
γ)	Υπηρεσίες υποστήριξης της Επιτροπής Ενστάσεων στη διαχείριση αιτήσεων επανεξέτασης δικαιούχων των Δράσεων.
δ)	Ενέργειες Πληροφόρησης και Επικοινωνίας – helpdesk (δημιουργία γραφείου υποστήριξης).
3)	Υποστήριξη στην καταχώρηση όλων των απαιτούμενων στοιχείων στο ΠΣΚΕ/ΟΠΣ, ανά στάδιο της διαδικασίας εκτέλεσης των έργων, έως την ολοκλήρωσή τους: 
α)	Υποστήριξη στη συμπλήρωση των αποτελεσμάτων/ στοιχείων του ελέγχου στο Πληροφοριακό Σύστημα Κρατικών Ενισχύσεων ΠΣΚΕ/ΟΠΣ σε όλα τα στάδια εξέλιξης των έργων (π.χ. προκαταβολές έργων, ενδιάμεσες διοικητικές επαληθεύσεις, πιστοποιήσεις, τελικές ή/και επιτόπιες επαληθεύσεις)
β)	Υποστήριξη στην καταχώρηση των απαραίτητων κυρώσεων (συστάσεων, διορθώσεων) που προκύπτουν από τις επαληθεύσεις ή/και στην έκδοση απόφασης ανάκτησης αχρεωστήτως καταβληθέντων ποσών
γ)	Υποστήριξη της Αναθέτουσας Αρχής σε περιπτώσεις εισηγήσεων απεντάξεων έργων, κ.ά. (Παρ.1.3 και Παράρτημα Ι της Διακήρυξης)
Ο Ανάδοχος θα προσφέρει τις υπηρεσίες του στην έδρα της ΚτΠ Μ.Α.Ε., στην έδρα του και σε όποια άλλα σημεία προκύπτουν από τις απαιτήσεις του Έργου (π.χ. συμμετοχή σε συναντήσεις εργασίας με εμπλεκόμενους φορείς, συμμετοχή σε διαδικασίες επιτόπιων πιστοποιήσεων/ επαληθεύσεων, κ.λπ.).
Τόπος υποβολής των παραδοτέων είναι η έδρα της ΚτΠ Μ.Α.Ε. (παρ. 3.5 του ΠΑΡ/ΤΟΣ Ι της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών. 
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. 
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από όλα τα μέλη της ένωσης. (παρ. 2.2.4 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν: 
Μέσο Γενικό ετήσιο κύκλο εργασιών των τριών τελευταίων διαχειριστικών χρήσεων (2020, 2021, 2022) ή για όσο διάστημα ασκούν την επιχειρηματική τους δράση εφόσον είναι μικρότερο των τριών ετών, ίσο ή μεγαλύτερο από το 200% της εκτιμώμενης αξίας της σύμβασης, μη συμπεριλαμβανομένου ΦΠΑ. 
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης. (παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα και εμπειρία στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο. 
Συγκεκριμένα απαιτείται κατά τα τελευταία τρία (3) έτη, ήτοι 2020, 2021, 2022 και μέχρι την καταληκτική ημερομηνία υποβολής των προσφορών στον παρόντα διαγωνισμό, οι  οικονομικοί φορείς (ή σε περίπτωση ένωσης/ κοινοπραξίας εταιρειών αθροιστικά τα μέλη της ένωσης/ κοινοπραξίας) να έχουν ολοκληρώσει επιτυχώς: 
	τουλάχιστον τρία (3) έργα, με αντικείμενο την παροχή συμβουλευτικών υπηρεσιών για την υποστήριξη στη διαχείριση, στην παρακολούθηση, στην αξιολόγηση και στον έλεγχο συγχρηματοδοτούμενων προγραμμάτων/ έργων, η συμβατική αξία των οποίων (χωρίς ΦΠΑ) να είναι αθροιστικά τουλάχιστον ίση με το 100% της εκτιμώμενης αξίας της παρούσας, μη συμπεριλαμβανομένου ΦΠΑ. Το παραπάνω αντικείμενο αρκεί να καλύπτεται αθροιστικά από τα ως άνω έργα.
	ένα τουλάχιστον από τα ανωτέρω έργα θα πρέπει να έχει αντικείμενο την παροχή υπηρεσιών παρακολούθησης ή/και ελέγχου της υλοποίησης έργων ΤΠΕ/ Ψηφιακού Μετασχηματισμού, η συμβατική αξία του οποίου να είναι τουλάχιστον ίση με το 50% της εκτιμώμενης αξίας της παρούσας, μη συμπεριλαμβανομένου ΦΠΑ. 
Για τη διασφάλιση ικανοποιητικού επιπέδου ανταγωνισμού, θα λαμβάνονται υπόψη στοιχεία συμβάσεων που εκτελέσθηκαν πριν από την τελευταία τριετία και πάντως εντός της τελευταίας πενταετίας (έτη: 2022, 2021, 2020, 2019, 2018), σύμφωνα με τη σχετική πρόβλεψη του Παραρτήματος ΧΙΙ (Μέρος ΙΙ περ. α’ υποπερ. ΙΙ) του Προσαρτήματος Α’ του ν. 4412/2016. 
Σε περίπτωση που κάποια από τα ανωτέρω έργα έχουν υλοποιηθεί από τον υποψήφιο ως μέλος ένωσης, προσμετράται μόνο το τίμημα που αντιστοιχεί στο ποσοστό συμμετοχής του. (παρ. 2.2.6.1 της Διακήρυξης). 
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου σύμφωνα με την παρ. 2.2.6.2 της Διακήρυξης. 
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν οργανωμένο σύστημα διαχείρισης ποιότητας. Συγκεκριμένα οφείλουν να διαθέτουν:
	Πιστοποιητικό (εν ισχύ) από ανεξάρτητο διαπιστευμένο φορέα για τη Διαχείριση της Ποιότητας σύμφωνα με το διεθνές πρότυπο ISO 9001:2015, ή ισοδύναμο αυτού. 
	Σύστημα διαχείρισης ασφάλειας πληροφοριών ISO/IEC 27001 ή ισοδύναμο αυτού.
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Σε περίπτωση ένωσης οικονομικών φορέων, το συγκεκριμένο κριτήριο πρέπει να καλύπτεται αθροιστικά από τα μέλη της ένωσης. (παρ. 2.2.7 της Διακήρυξης)